టి.ఎ. శేఖర్

తిరుమలై అనంతన్‌పిళ్లై శేఖర్ (1956 మార్చి 28) టెస్ట్ క్రికెట్, వన్ డే ఇంటర్నేషనల్స్‌లో భారతదేశానికి ప్రాతినిధ్యం వహించిన ఫాస్ట్ బౌలర్.

ఎనభైల ప్రారంభంలో భారతదేశంలోని అత్యంత వేగవంతమైన బౌలర్లలో శేఖర్ ఒకడు. అతను ఆడిన రెండు టెస్ట్ మ్యాచ్‌లు 1982-83 సీజన్‌లో గాయపడిన మదన్ లాల్ స్థానంలో పాకిస్తాన్‌ పర్యటనలో ఆడినవే. రెండు మ్యాచ్‌ల్లోనూ వికెట్ తీయలేదు.  అతను ఆ సిరీస్‌లో ఒక వన్డే ఇంటర్నేషనల్ ఆడాడు. రెండేళ్ల తర్వాత ఇంగ్లాండ్‌తో మరో మూడు ఆడాడు.

శేఖర్ 1976/77, 1987/88 మధ్య తమిళనాడు తరపున 74 వికెట్లు తీశాడు. 1981/82లో కేరళపై 54 పరుగులకు 9 వికెట్లు తీసుకోవడం అతని కెరీర్ బెస్ట్ బౌలింగు. అతను గేమ్ నుండి రిటైరయ్యే ముందు మధ్యప్రదేశ్ తరపున రెండు సీజన్లు ఆడాడు.

రిటైరయినప్పటి నుండి భారత క్రికెట్‌కు అతని ప్రధాన సహకారం చెన్నైలోని MRF పేస్ ఫౌండేషన్‌లో బౌలింగ్ కోచ్‌గా పనిచెయ్యడం. అక్కడ అతను చాలా సంవత్సరాలు చీఫ్ కోచ్‌గా ఉన్నాడు. ప్రపంచవ్యాప్తంగా ఉన్న ప్రముఖ పేస్ బౌలర్‌లతో కలిసి పనిచేశాడు.  జాతీయ సెలక్షన్ కమిటీలో సౌత్ జోన్ ప్రతినిధిగా కూడా కొంతకాలం పనిచేశాడు. తర్వాత అతను ముంబై ఇండియన్స్‌కు టాలెంట్ స్కౌట్‌గా నియమించబడ్డాడు. 

 మూలాలు 

వర్గం:1956 జననాలు
వర్గం:తమిళనాడు క్రీడాకారులు
వర్గం:తమిళనాడు క్రికెట్ క్రీడాకారులు
వర్గం:జీవిస్తున్న ప్రజలు
వర్గం:భారతీయ వన్డే క్రికెట్ క్రీడాకారులు
వర్గం:భారతీయ క్రికెట్ క్రీడాకారులు
వర్గం:Articles with hAudio microformats
వర్గం:భారతీయ క్రికెట్ కోచ్‌లు
వర్గం:భారత క్రికెట్ నిర్వాహకులు